Komission asetus (EY) N:o 1027/2003,
annettu 16 päivänä kesäkuuta 2003,
asetuksessa (EY) N:o 604/2003 mainitun naudanlihan myyntiä koskevan neljännen tarjouskilpailun ratkaisematta jättämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on viimeksi muutettuna komission asetuksella (EY) N:o 2345/2001(2), ja erityisesti sen 28 artiklan 2 kohdan,
sekä katsoo seuraavaa:
(1) Tarjouksia on pyydetty tietyistä naudanlihan määristä, jotka vahvistetaan eräiden interventioelinten hallussaan pitämän ja yhteisössä jalostettavaksi tarkoitetun naudanlihan määräaikaisista myynneistä tarjouskilpailumenettelyillä 2 päivänä huhtikuuta 2003 annetussa komission asetuksessa (EY) N:o 604/2003(3).
(2) Interventioelinten ostaman naudanlihan myyntiä koskevista yksityiskohtaisista soveltamissäännöistä ja asetuksen (ETY) N:o 216/69 kumoamisesta 4 päivänä lokakuuta 1979 annetun komission asetuksen (ETY) N:o 2173/79(4), sellaisena kuin se on viimeksi muutettuna asetuksella (EY) N:o 2417/95(5), 9 artiklan mukaisesti tarjouskilpailumenettelyllä myytävän lihan vähimmäismyyntihinnat vahvistetaan saadut tarjoukset huomioon ottaen. Asetuksen (EY) N:o 604/2003 3 artiklan 2 kohdan mukaisesti on mahdollisista päättää jättää tarjouskilpailu ratkaisematta.
(3) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Jätetään ratkaisematta asetuksen (EY) N:o 604/2003 mukaisesti järjestetty neljäs tarjouskilpailu, jossa tarjousten viimeinen jättöpäivä oli 10 päivänä kesäkuuta 2003.
2 artikla
Tämä asetus tulee voimaan 17 päivänä kesäkuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä kesäkuuta 2003.